पर्यावरण रक्षा पर जागरूकता अभियान
भोपाल| परिवहन मंत्री भूपेन्द्र सिंह के निर्देश पर परिवहन विभाग द्वारा पर्यावरण की सुरक्षा के लिए 10 जनवरी को प्रदेश में जन-जागरूकता अभियान चलाया जाएगा। परिवहन मंत्री ने प्रदेश के सभी जिला मुख्यालय में अभियान को चलाने के निर्देश दिए हैं। अभियान में परिवहन विभाग स्थानीय जन-प्रतिनिधियों के नेतृत्व में विभिन्न विभागों एवं आमजन के सहयोग से लोगों को पर्यावरण सुरक्षा तथा वाहनों के प्रदूषण के संबंध में जागरूक करेगा। इस संबंध में जिला-स्तर पर स्कूल एवं महाविद्यालयीन छात्र-छात्राओं की मिनी मैराथन दौड़ एवं रैली भी निकाली जाएगी।
hin_Deva hin_Deva